Obec MALINOVO
Ludvíka Svobodu 17 

900 45  Malinovo

Spoločný stavebný úrad v Tomášove, 1. Mája č.5, 900 44  Tomášov

Č.j.: SÚ 4480-583/2023/FLM                                                                           dňa: 21.11.2023
KOLAUDAČNÉ  ROZHODNUTIE
spojené so zmenou stavebníka 
Obec Malinovo, ktorá je podľa zákona číslo 369/1990 Zb. o obecnom zriadení v znení neskorších predpisov v spojení s § 117 zákona číslo 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len „stavebný zákon“) príslušným stavebným úradom, na návrh stavebníka: Západoslovenská distribučná, a. s., Čulenova 6, 816 47  Bratislava, IČO: 36361518, na kolaudáciu stavby Materská škola v obci Tomášov s jedálňou a kuchyňou, časť ELEKTRO: „SO 101 Prípojka VN, SO 102 Distribučné rozvody NN a SO 103 Transformačná stanica 22 kV/0,4 KV“ na pozemkoch parc.č. 1228/6, 1228/20-22, podľa LV č. 925, na základe Zmluvy o postúpení práv a povinností stavebníka uzatvorenej dňa 07.11.2023 v katastrálnom území Tomášov, na ktorú vydala obec Malinovo stavebné povolenie dňa 06.04.2017 pod č. Výst. 108-225-17-To, Ma, vykonala vo veci kolaudačné konanie a v súčinnosti so zákonom č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) vydáva toto 

r o z h o d n u t i e:

podľa § 82 ods. 1 stavebného zákona a § 20 vyhl. MŽP SR č. 453/2000 Z. z., ktorou sa vykonávajú niektoré ustanovenia stavebného zákona 

povoľuje užívanie

stavby Materská škola v obci Tomášov s jedálňou a kuchyňou, časť ELEKTRO: SO 101 Prípojka VN, SO 102 Distribučné rozvody NN a SO 103 Transformačná stanica 22 kV/0,4 KV
na pozemku par.č. 1228/6: zastavaná plocha 1333 m2

na pozemku par.č. 1228/20: zastavaná plocha 9 m2
na pozemku par.č. 1228/21: zastavaná plocha 31 m2
na pozemku par.č. 1228/22: zastavaná plocha 1 m2
v katastrálnom území Tomášov, obec Tomášov 
pre stavebníka: Obec Tomášov, ul. 1.mája č. 5, 900 44  Tomášov, IČO: 00 305 120, podľa predloženého geometrického plánu č. 77//2023 overeného dňa 16.11.2023 pod č. G1-1671/2023.
Popis stavby Materská škola v obci Tomášov s jedálňou a kuchyňou – časť Elektro:
SO 101 Prípojka VN:

· Napojenie kioskovej trafostanice TS 0064-016 je na VN linku 47/414-435 z rezervného poľa č.2 VN rozvádzača existujúcej kioskovej trafostanice TS 0064-001 jedným káblom 3x20-NA2XS(F)2Y  1x240/25, kábel v TS 0064-001 je ukončený vo VN rozvádzači v poli č.1.

SO 102 Distribučné rozvody NN:

· Napojenie vzdušných vedení z navrhovanej kioskovej trafostanice je realizované podľa požiadaviek ZSD a.s., 
· Napojenie objektu MŠ s jedálňou a kuchyňou sa zrealizovalo cez RE z NN rozvádzača distribučnej kioskovej trafostanice TS 0064-016 káblom NAVY-J 4x240 cez navrhovanú poistkovú skriňu SR5. 
· Napojenie vzdušného vedenia NN na Školskej ulici cez navrhovanú poistkovú skriňu SR5 v blízkosti stĺpa vzdušného vedenia NN sa po realizácii napája káblami 3 x NAVY – J 4x150 tri úseky vzdušného izolovaného vedenia stretávajúce sa na tomto podpernom bode.
· Káblové rozvody VN, navrhované káble NN sú vedené: v teréne a v chodníku vo výkope v hĺbke 0,7m 
· Na stĺpe vzdušného vedenia NN v žiarovo zinkovanej oceľovej chráničke priemer 110 mm do výšky 3m nad terénom
· Pri križovaní komunikácie v PVC chráničke priemer 160mm osadenou pretláčením popod hlavnú komunikáciu v hĺbke 1m.
SO 103 Transformačná stanica 22 kV/0,4 kV:
Členenie inštalovaného príkonu:

· 172 kW   objekt MŠ

· 303 kW   plánovaná IBV

Predmetná trafostanica je vybudovaná ako kiosková typová betónová transformačná stanica Haramia, typ EH4 s vnútorným ovládaním, osadená v pripravenom stavebnom lôžku. Trafostanica je budovaná ako distribučná a napájaná je z VN linky č. 47/414-435 (prípojka VN).

Transformačná stanica realizáciou vyhovuje STN EN 62271-202.

Pre typovú trafostanicu EH4 sa navrhol skriňový rozvádzač VN R22kW.
Bleskozvod a uzemnenie:

Pre zabezpečenie ochrany neživých častí v rozvodnej sieti 22 kV je v zmysle STN EN 50522 realizované ochranné uzemnenie pre trafostanicu.

Zastavaná plocha celková je 9 m2.
Pre užívanie stavby stavebný úrad podľa § 82 ods. 2. stavebného zákona  určuje tieto  podmienky:
1. Stavbu možno užívať len na účel povolený týmto rozhodnutím až po nadobudnutí právoplatnosti tohto rozhodnutia, ktorú potvrdí stavebný úrad.

2. Užívanie stavby sa povoľuje ako trvalé bez obmedzenia. Každá ďalšia zmena v užívaní stavby, jej prevádzkového zariadenia, v zmene spôsobu a v podstatnom rozšírení výroby alebo činností, ktoré by mohli ohroziť život a zdravie ľudí alebo životné prostredie, vyžaduje rozhodnutie stavebného úradu o zmene v užívaní stavby v zmysle ô 85 stavebného zákona.

3. Navrhovateľ, respektíve vlastník stavby je povinný overený projekt skutočného vyhotovenia a príslušné rozhodnutia k stavbe, uchovávať po celý čas jej užívania, pri zmene vlastníctva ich odovzdá novému nadobúdateľovi a pri odstránení stavebnému úradu v zmysle § 103 stavebného zákona.

4. Navrhovateľ, respektíve vlastník stavby je povinný ju udržiavať v riadnom stavebno-technickom stave tak, aby nevznikalo nebezpečenstvo požiarnych a hygienických nedostatkov, aby neohrozovala životné prostredie, aby nedochádzalo k jej znehodnoteniu a aby sa čo najviac predĺžila je užívateľnosť. Navrhovateľ, respektíve vlastní stavby zabezpečí jej riadnu údržbu a včasné opravy v súlade s ustanovením § 86 ods. 1 stavebného zákona.

5. Navrhovateľ, respektíve vlastník stavby je povinný požiadať o určenie súp.č. a orientačného čísla podľa zákona č. 125/2015 o registri adries a o zmene a doplnení niektorých zákonov do 30 dní odo dňa právoplatnosti kolaudačného rozhodnutia.
6. Navrhovateľ, respektíve vlastník stavby je povinný počas užívania stavby dodržiavať všetky platné predpisy týkajúce sa ochrany životného prostredia, zdravia ľudí, bezpečnosti pri práci a požiarnej ochrany.

7. Navrhovateľ, respektíve vlastník stavby ej povinný zabezpečiť pravidelné kontroly a revízie technických zariadení v zmysle platných technických predpisov, ako aj príslušných STN.

8. Kolaudačné rozhodnutie je záväzné aj pre právnych nástupcov účastníkov konania. 

V stanovenej lehote neboli voči kolaudačnému konaniu vznesené námietky účastníkov konania ani oznámené nesúhlasné stanoviská dotknutých orgánov podľa osobitných predpisov.  
O d ô v o d n e n i e .
Stavebný úrad prijal dňa 08.11.2023 návrh na vydanie kolaudačného rozhodnutia spojené so zmenou stavebníka Západoslovenská distribučná, a. s., Čulenova 6, 816 47  Bratislava, IČO: 36361518, na základe Zmluvy o postúpení práv a povinností stavebníka uzatvorenej dňa 07.11.2023, stavby Materská škola v obci Tomášov s jedálňou a kuchyňou, časť ELEKTRO: SO 101 Prípojka VN, SO 102 Distribučné rozvody NN a SO 103 Transformačná stanica 22 kV/0,4 KV na pozemkoch par.č. 1228/6, par.č. 1228/20-22 v katastrálnom území Tomášov, obec Tomášov, podľa geometrického plánu č. 77//2023 overeného dňa 16.11.2023 pod č. G1-1671/2023.
Na stavbu vydala obec Malinovo stavebné povolenie dňa 06.04.2017 pod č. Výst. 108-225-17-To, Ma pre stavebníka: Obec Tomášov, ul. 1.mája č. 5, 900 44  Tomášov.
Nový stavebník preukázal Zmluvu o postúpení práv a povinností stavebníka uzatvorenej dňa 07.11.2023. 

Stavebný úrad posúdil prijaté podanie podľa jeho obsahu, vyhodnotil ho ako celok a identifikoval jeho formálne a obsahové náležitosti v zmysle § 19 ods. 2 správneho poriadku a zistil, že podanie sa týka návrhu na vydanie kolaudačného rozhodnutia na vyššie uvedenú stavbu. V zmysle uvedeného stavebný úrad postupoval podľa ustanovení §76 až §84 stavebného zákona vzťahujúcich sa ku kolaudačnému konaniu. 
Dňom podania návrhu bolo začaté konanie vo veci návrhu na vydanie kolaudačného rozhodnutia. 

Stavebný úrad po preštudovaní návrhu na vydanie kolaudačného rozhodnutia oznámil všetkým účastníkom konania a dotknutým orgánom začatie kolaudačného konania listom č. SÍ 4480-535/2023/FLM zo dňa 09.11.2023. Týmto listom bol zároveň nariadený termín ústneho pojednávania spojeného s miestnym zisťovaním na deň 16.11.2023.
Stavebný úrad návrh na vydanie kolaudačného rozhodnutia preskúmal v zmysle § 81 ods. 1 stavebného zákona a zistil, že boli splnené všetky podmienky určené v stavebnom povolení. Počas uskutočnenia stavby nedošlo k zmenám oproti projektu stavby overenom v stavebnom konaní. 

Účastníci konania a dotknuté orgány v súlade s § 80 ods. 2 stavebného zákona si mohli uplatniť svoje námietky a stanoviská najneskôr pri ústnom konaní, inak neboli vzaté do úvahy.

Pred ústnym pojednávaním ani na ústnom pojednávaní neboli voči kolaudačnému konaniu vznesené námietky účastníkov konania ani oznámené nesúhlasné stanoviská dotknutých orgánov podľa osobitných predpisov. 

Ku kolaudačnému konaniu boli doložené doklady: právoplatné stavebné povolenie, projekt stavby overený stavebným úradom v stavebnom konaní, preukazujúce výsledky predpísaných skúšok a revízií podľa osobitných predpisov a technických noriem, projekt skutočného vyhotovenia, geometrický plán, certifikáty použitých materiálov, zápis o odovzdaní a prevzatí stavby, osvedčenie o úradnej skúške – VN prípojka a trafostanica, zápis o napäťovej skúške.

Stavba bola uskutočnená v súlade s podmienkami stavebného povolenia bez zmien oproti projektu stavby overenom v stavebnom konaní. Stavba bola uskutočnená v rozsahu distribučná trafostanica 22 kV/0,4 kV.

Stavba bola uskutočnená bez závad brániacich užívaniu stavby.

Stanoviská dotknutých orgánov štátnej správy sú kladné, z nich vyplýva, že stavba a jej prevádzkové zariadenie sú spôsobilé na bezpečnú a plynulú prevádzku.
Predložili súhlasné stanovisko OR HaZZb., Pezinok č. ORHZ-PK1-2023/002736-002 zo dňa 16.11.2023, Inšpektorát práce Bratislava č. IBA-158-85-2.2/ZS-11,23-23, IPBA/IPBA_ODD BOZP/KON/2023/5410 z 21.11.2023 záväzné stanovisko RÚVZ Bratislava, č. RÚVZBA/OHŽPaZ/15314/31550/2023 zo dňa 07.11.2023. 

Podmienky užívania stavby boli stanovené z týchto dôvodov:

- vyplývajú z podmienok užívania, uplatnených dotknutými orgánmi štátnej správy,  z príslušných zákonov, ustanovenia §86 zák. č. 50/1976 Zb. v znení neskorších predpisov a príslušných STN.
Vzhľadom k vyššie uvedeným skutočnostiam, stavebný úrad konštatoval, že navrhovateľ splnil podmienky pre vydanie kolaudačného rozhodnutia na užívanie stavby, a preto rozhodol tak, ako je uvedené vo výroku tohto rozhodnutia. 

P o u č e n i e .
Proti tomuto rozhodnutiu je možné podať odvolanie (podľa § 53 a  § 54 správneho poriadku)  v lehote do 15 dní odo dňa oznámenia na správnom orgáne, ktorý rozhodnutie vydal - Obec Malinovo, Ludvíka Svobodu 17, 900 45  Malinovo. Odvolacím orgánom je Okresný úrad Bratislava, odbor výstavby a bytovej politiky, Tomášikova 46, 832 05 Bratislava.
Toto rozhodnutie je preskúmateľné súdom po vyčerpaní všetkých riadnych opravných prostriedkov.
                                                                                                        .............................................

                                                                                               Ing. Edit Valacsai  

                                                                                                                starostka obce
Rozhodnutie sa doručí:

1. Západoslovenská distribučná, a.s., Čulenova 6, 816 47  Bratislava
Dotknuté orgány:
2. Obec Tomášov, ul. 1.mája č. 5, 900 44  Tomášov

3. OÚ Senec, odb.starostlivosti o živ.prostredie, Hurbanova 21, 903 01  Senec

4. OR HaZZ, Hasičská 4, 902 01 Pezinok
5. Inšpektorát práce SR, Za kasárňou 1, 832 64  Bratislava
6. RÚVZ Bratislava, hl.m. SR, Ružinovská 8, 820 09 Bratislava , P.O.BOX 26
7. Okresný úrad Senec, katastrálny odbor (po právoplatnosti)
8. a/a
Na vedomie: 
9. M PRO, s.r.o., Kadnárová 23, 831 52  Bratislava - projektant

